cyanic-selkie/wikianc huggingface dataset:
Bygdebladet Randaberg og Rennesøy
Bygdebladet Randaberg og Rennesøy er ei avis som utgis i Randaberg i Rogaland. Avisa utgis én gang i uken i kommunene Randaberg, Rennesøy og Kvitsøy.
Opplag
Bekreftede netto opplagstall fra Mediebedriftenes Landsforening:
Republikken Midt-Litauen
Midt-Litauen oppstod etter at den polske general Lucjan Żeligowski den 9. oktober 1920 under den polsk-litauiske krig besatte det sørøstligste Litauen, en tredjedel av landet med hovedstaden Vilnius. Inntil den polske okkupasjonen den 18. april 1923 hadde dette området navnet Srodkowa Litwa, Midt-Litauen. Landet ble deretter innlemmet i Polen frem til andre verdenskrig. Etter krigen tilbakeførte Stalin deler av det som hadde vært Midt-Litauen til Litauen.
Stål Talsnes
Stål Talsnes (født 1960) er en norsk journalist og programleder. Han har vært ansatt i TV 2 siden 1995 og har befattet seg mest med politisk journalistikk, men også en del populærkultur.
Talsnes er utdannet journalist fra Journalisthøgskolen i Oslo (1985–1987).
Han startet sin karriere som journalist i Arbeidets Rett på Røros (1983–1985), deretter var han politisk journalist ved A-pressens Oslo-redaksjon (1987–1988) og i VG (1988–1995). I 1995 begynte han TV 2, hvor han har vært reporter, nyhetsoppleser, politisk journalist og programleder for programmer som Valgfritt, Magasinet, Lørdagskommisjonen, Absolutt Underholdning og Fredag. Fra 2005 til 2006 var han nyhetsredaktør i kanalen.
Kamal Jumblatt
Kamal Jumblatt (arabisk: ) (født 6. desember 1917, død 16. mars 1977) var en fremtredende libanesisk politiker og parlamentariker. Han var toppleder for anti-myndighetsstyrkene under den libanesiske borgerkrigen frem til han ble drept i et attentat i 1977. Han er far til den nåværende libanesisk-drusiske lederen Walid Jumblatt.
Hossam el-Hamalawy
Hossam el-Hamalawy (født 1977) er en egyptisk journalist, blogger, fotograf og sosialistisk aktivist.
Hossam ble utdannet ved det amerikanske universitetet i Kairo, der han ble anholdt og torturert av State Security Investigations Service (SSI) i 2000, angivelig med universitetets ledelse sin medvirkning. Etter den egyptiske revolusjonen i 2011, var el-Hamalawy blant de mange politiske demonstrantene som stormet og tok over kontorene til etterretningsorganisasjonen SSI. El-Hamalawy har kritisert den nyutnevnte egyptiske justisminister Mohamed Abdel Aziz el-Gendy, for hans forhold til tidligere president Hosni Mubarak.
Brad Pitt
William Bradley Pitt (født 18. desember 1963 i Shawnee i Oklahoma) er en amerikansk skuespiller. Han har ved to anledninger (1995 og 2000) blitt kåret til verdens mest sexy mann av People Magazine.
29. juli 2000 giftet han seg med Jennifer Aniston. Etter nesten 5 års ekteskap ble de separert i januar 2005. Nyheten om separasjonen var overraskende ettersom paret nylig hadde vært på det som ble omtalt som en «kjærlighetsferie» til øya Anguilla i Karibien sammen med Anistons Friends-kollega Courteney Cox og hennes mann, David Arquette.
Under innspillingen av filmen Mr. & Mrs. Smith gikk det rykter om en romanse mellom Angelina Jolie og Brad Pitt. Begge to nektet da at de hadde et forhold. Senere bekreftet Angelina at de forelsket seg under innspillingen mens Pitt fremdeles var gift. Paret har både biologiske og adopterte barn sammen: datteren Shiloh Nouvel, født 27. mai 2006, tvillingene Knox Leon og Vivienne Marcheline, født 13. juli 2008, er deres felles, biologiske barn. Maddox Chivan (fra Kambodsja), Zahara Marley (fra Etiopia) og Pax Thien (fra Vietnam) er adoptert av Jolie alene og Brad Pitt har ikke offisielt adoptert de tre eldste barna, selv om de har hans navn.
Tidlig liv
Pitt ble født i Shawnee i Oklahoma av sine baptist-foreldre, William og Jane Pitt. Pitt og hans to søsken, Doug og Julie Neal, vokste opp i Springfield i Missouri. Pitts foreldre og søsken bor fortsatt nær Springfield. På Kickapoo High School deltok Pitt i sport, debatter og elevstyret. Han begynte på Missouri School of Journalism ved University of Missouri – Columbia hvor han var medlem av Sigma Chi-ordenen. Han manglet åtte poeng for å få en journalist-grad da han sluttet i 1986 for å prøve lykken i Hollywood. Ifølge en av hans tidligere lærere på MU, jobbet Pitt på et eget prosjekt som var en kalender kalt «The Men of Mizzou». Pitt var kreativ regissør for hele prosjektet, men det ble aldri fullført og han fikk ikke graden sin. Hans valg av karriere kom som en overraskelse på alle som kjente ham. Pitt hadde spilt i flere elevforestillinger, men aldri uttrykt noen trang til å spille profesjonelt. Det virket som Pitt var mer lovende innenfor musikk. Men plutselig, uten noen reell erfaring bak seg, reiste han til California med bare 325 dollar i lomma.
Karrière
Pitt dukket opp som Chris i såpeoperaen Another World. DA han var på prøvespill for showet Our House, ble han bedt om å lese for en annen rolle, og endte med å spille Shalane McCalls kjæreste Randy i TV-serien Dallas. Han hadde også en rekke roller i show som gikk i beste sendetid, som Thirty Something, 21 Jump Street, og Freddy's Nightmares. Pitt hadde ukrediterte roller i både Less Than Zero og Charlie Sheens No Man's Land før han fikk en av hovedrollene i filmen Cutting Class. Han begynte å date motspiller Jill Schoelen som tidligere hadde blitt sett sammen med Keanu Reeves.
Pitt fikk i 1990 en rolle i TV-filmen Too Young to Die? som handler om en misbrukt tenårings dødsstraff for mord. Pitt spilte Billy Canton, en rusavhengig kriminell som utnyttet en tenåringsjente og rømling spilt av Juliette Lewis. I det virkelige livet ble de to et par. Paret var sammen i tre år og spilte også sammen i thrilleren Kalifornia fra 1993.
I 1988 fikk Pitt sin første hovedrolle i The Dark Side of the Sun, hvor han spilte en ung amerikaner som oppholdt seg sammen med foreldrene sine ved Adriaterhavet for å finne en kur mot den fryktelige hudsykdommen sin. Filmen ble tatt opp i Jugoslavia sommeren 1988. Pitt fikk betalt $1 523 per uke i syv uker. Da redigeringen av filmen nesten var ferdig, brøt borgerkrigen ut, og store deler av materialet gikk tapt og ble ikke funnet før i 1996. Brad Pitt hadde i mellomtiden blitt en stor stjerne, og det bidro til at filmen kunne utgis ett år senere, i 1997.
1991–1993
I 1991 spilte Pitt løpstalentet Joe Maloney i Across the Tracks. Motspiller var Rick Schroder, Maloneys tidligere kriminelle bror.
Pitt tiltrakk seg et bredere publikums oppmerksomhet da han fikk en birolle som kriminell dagdriver og forfører av Geena Davis' figur i Thelma & Louise, regissert av Ridley Scott. Pitt hadde faktisk vært et tredjevalg til rollen som egentlig var påtenkt William Baldwin. Gjennom Thelma & Louise skaffet Pitt seg for alvor et navn i Hollywood.
Brad Pitt fikk en hovedrolle i Tom DiCillos lavbudsjettsfilm Johnny Suede fra 1991 om en keitete drømmer som gjerne ville være rockestjerne. Hans medspillere var blant andre Catherine Keener, Samuel L. Jackson og Nick Cave. Etter å ha spilt nok en hovedrolle i den hovedsakelig animerte filmen Cool World, fikk Pitt rollen som karismatisk fluefisker og sjarmør i Robert Redfords A River Runs Through It fra 1992. Senere fulgte rollen som seriemorder i Kalifornia i 1993.
1994–2000
I 1994 spilte Pitt vampyren Louis de Pointe du Lac i filmen basert på Anne Rices roman Interview With The Vampire. Pitt spilte sammen med den da elleve år gamle Kirsten Dunst, samt Tom Cruise, Christian Slater og Antonio Banderas. Senere var han hovedrolleinnehaver i Legends of the Fall (Lidenskapens pris) (1994) og Se7en (1995). I førstnevnte spilte han Tristan Ludlow, den villeste av tre brødre bosatt i Montana i tiden før, under og etter første verdenskrig. Faren i filmen, oberst Ludlow, ble spilt av Anthony Hopkins. I Se7en spilte Pitt detektiven David Mills som sammen med sjefen sin, spilt av Morgan Freeman, jakter på en seriemorder som henter inspirasjon til drapene sine fra de syv dødssynder. Pitt ble nominert til Academy Award for beste birolle i filmen Twelve Monkeys (1995), regissert av Terry Gilliam. Her spilte han blant annet mot Bruce Willis.
I 1997 var Pitt igjen hovedrolleinnehaver, denne gang i The Devil's Own som IRA-terroristen Rory Devaney som flyttet inn til familien til Harrison Fords figur. I filmen snakker Pitt med irsk aksent. Det samme året hadde han hovedrollen som den østerrikske fjellklatreren Heinrich Harrer i Jean Jacques Annauds film Seven Years In Tibet. Pitt øvde i måneder på rollen som krevde en hel del vandring og fjellklatring. Han trente med den engelske motspilleren David Thewlis ved å klatre i California og Alpene. Takket være kjenningsmelodien (den tibetanske nasjonalsangen) i filmen, utviste den kinesiske regjeringen Pitt og Thewlis fra Kina på livstid. I 1998 hadde Pitt hovedrollen i filmen Meet Joe Black. Pitt spilte en personifikasjon av Døden som holder til i kroppen til en ung mann for å lære mens han informerer en milliardær om at livet på jorda snart er over. Filmen dekker mange historier på en gang, inkludert den naive Døds første opplevelse av enkel glede som for eksempel peanøttsmør og å bli forelsket i den unge kvinnen spilt av Claire Forlani. Filmen ga Pitt en ny sjanse til å spille sammen med den walisiske skuespilleren Anthony Hopkins som han tidligere hadde jobbet med i Legends of the Fall.
I 2000 spilte Pitt en irsk sigøynerbokser i gangsterfilmen Snatch sammen med Vinnie Jones og Benicio del Toro. Filmen omhandlet et vilt kupp som involverte et tyveri av en diamant, russisk og amerikansk mafia og en lyssky undergrunnsverden. I filmen blir Pitt brakt inn som en sikker vinner av to boksepromotører.
Cefuroksim
Cefuroksim er et antibiotikum av typen 2. generasjons cefalosporin. Cefuroksim markedføres i Norge også under produktnavnet Zinacef. Preparatet er i Norge kun tilgjengelig for bruk intravenøst.
Brad Pitt
2000–2006
Han spilte Will, Monicas og Ross' gamle skolekamerat i én enkelt episode av den amerikanske serien Venner for livet i 8. sesong av serien.
I 2005 spilte Pitt i Mr. & Mrs. Smith, der han og hans partner Angelina Jolie hadde hver sin tittelrolle. Det var mange spekulasjoner i media om hvorvidt Pitt innledet et forhold til Jolie mens filmen var i produksjon, men Pitt nektet at det var noe intimt engasjement med Jolie mens han var gift med Jennifer Aniston.
Pitt kom tilbake til Hollywood høsten 2006, i Alejandro González Iñárritus Babel sammen med Cate Blanchett. Filmen fikk Golden Globe-nominasjon for beste birolle. I mars 2006 ble det annonsert at Paramount hadde skaffet seg rettighetene til The Sparrow for Pitts produksjonsfirma, Plan B, og at Pitt skulle spille hovedrollen Sandoz. I juni 2006 ble det annonsert at Paramount og Plan B ville jobbe på en ny zombiefilm kalt World War Z, basert på boken med det samme navnet av Max Brooks.
Privatliv
Etter skilsmissen med Jennifer Aniston begynte Pitt å date Angelina Jolie. De reiste sammen til Etiopia i juli 2005 for å hente hennes adoptivdatter, Zahara fra et barnehjem. I slutten av 2005, var Pitt med Jolie to ganger til Pakistan i hennes funksjon som ambassadør for UNHCR for å støtte jordskjelvofre. 2. desember 2005 søkte Pitt om å adoptere Jolies to barn, sønnen Maddox og datteren Zahara og å få barnas etternavn lovlig endret til Jolie-Pitt. 19. januar 2006 godkjente en dommer i Santa Monica i California navnbyttet. Jolie fødte parets første biologiske barn, en datter kalt Shiloh Nouvel Jolie-Pitt, i Cottage Medi-Clinic Hospital i Swakopmund, Namibia. Shiloh ble født med keisersnitt. Pitt klippet barnets navlestreng og bekreftet at deres nyfødte datter skulle ha namibisk pass. Jolie bestemte seg for å tilby det første bildet av Shiloh via Getty Images fremfor at paparazziar skulle ta bilder. Magasinet People betalte mer enn 4,1 millioner dollar for rettighetene for Nord-Amerika, mens det britiske magasinet Hello! fikk de internasjonale rettighetene for omkring 3,5 millioner dollar. Samlet ble det betalt 10 millioner dollar verden over for rettighetene, og dette er det dyreste kjendisbildet i verden. Rykter sier at inntektene er donert til en uoppgitt, veldedig formål av Jolie og Pitt.
Shilohs navnet betyr «en fredelig» på hebraisk. Hennes mellomnavn, Nouvel, kommer fra Jean Nouvel, en av Pitts franske favorittarkitekter.
Rykter sier at Jolie og Pitt planlegger å gifte seg, og Pitt har bekreftet at «Angelina and I will consider getting married once all people in America are legally able to». («Angelina og jeg vil vurdere å gifte oss så snart alle i Amerika har lov til å gjøre det samme». Jolie påsto at de ikke planlegger noe bryllup eller i det hele tatt tenker på det. Hun stadfester «We are legally bound to our children, not to each other». («Vi er juridisk bundet til våre barn, ikke hverandre.»)
I populær kultur
I 1995, ble Pitt kåret av som en av de 25 mest sexy stjernene i filmhistorien av bladet Empire. Pitt har også to ganger værte kalt den mest sexy mann av bladet People. Pitt ble presentert i desemberutgaven i 2006 av Vanity Fair, hvor han er avbildet på framsiden i bare underbuksene. Omslaget presenterte en artikkel om Robert Wilson videoportrett, en produksjon av LAB HD som inkluderer tallrike kjendiser. Omslaget har fått kritikk fra Pitt selv om han hadde godkjent bruk av bildet.
Pitt er nevnt i en god del sanger, inkludert rap- og R&B-sanger av Jay-Z/Punjabi MCs «Beware of the Boys» og The Black Eyed Peas f/Talib et.al i sangen «Like That». Han var og nevnt av Shania Twain i sangen «That Don't Impress Me Much», hvor hun har en henvisning til Brad Pitt som et målestokk for mannlig perfeksjonisme.
Priser og nominasjoner
Vunnede priser:
El Histórico Coyoacán nasjonalpark
El Histórico Coyoacán nasjonalpark (spansk: Parque Nacional El Histórico Coyoacán) er en nasjonalpark i Coyoacán sør i Mexico by. Den har et areal på 584 hektar, og omfatter blant annet parken og planteskolen Viveros de Coyoacán. Nasjonalparken ble oppretta 26. september 1938 med mål om å bevare stedets plante- og dyreliv, og å gjenopplive skogsområdene.
Ofcom
Ofcom (fullt navn: Office of Communications) er Storbritannias regulerings- og konkurransemyndighet for kommunikasjonsindustrien, herunder kommersielt fjernsyn, radio og posttjenester. Ofcom ble opprettet i 2002.
Hasan ibn Ali
Abū Muḥammad al-Ḥasan ibn ‘Alī ibn Abī Ṭālib (arabisk: ; født 15. ramadan 3 AH/~1. mars 625 AD i Medina, død 7. eller 28 safar 50 AH/~6. mars 670 samme sted), også kjent som blant annet al-Mujtabā («Den utvalgte») og az-Zaki («Den rene») var en viktig person i islams historie. Han var sønnen til Fatima Zahra, som var datteren til islams endelige profet, Muḥammad, og den fjerde kalifen Ali ibn Abi Talib. Ḥasan var et medlem av ahl al-Bayt, Muḥammads nære familie og etterkommer gjennom Fatima, og tilhørte Banu Hasim innenfor quraysh-stammen. Han overtok en kort periode faren 'Alīs tittel som rashidun ("rettmessig") kalif etter 'Alīs død i 661 før han trakk seg tilbake til Medina og inngikk en avtale med umayyad-herskeren Muawiyah ibn Abi Sufyan, som overtok kaliftittelen. Både sunni- og sjiaislam regner Ḥasan som en martyr.
Kinas Grand Prix 2011
Kinas Grand Prix 2011 var et Formel 1-løp avholdt den 17. april 2011 på Shanghai International Circuit. Det var det tredje løpet i Formel 1-sesongen 2011.
Kvalifisering
Noter til tabellen:
Insurgente Miguel Hidalgo y Costilla nasjonalpark
Insurgente Miguel Hidalgo y Costilla nasjonalpark (spansk: Parque Nacional Miguel Hidalgo y Costilla), også kjent som La Marquesa, er en nasjonalpark i Mexico. Den befinner seg i delegasjonen Cuajimalpa sørvest i Mexico by og i kommunene Ocoyoacac, Huixquilucan og Lerma i delstaten México. Den har et areal på 1 580 hektar. Parken har mange åser og daler dekka av barskog.
Nasjonalparken ble oppretta 18. september 1936, og er oppkalt etter frigjøringshelten Miguel Hidalgo.
Adolf Fonahn
Adolf Mauritz Fonahn (født 15. juni 1873 i Hedrum, død 21. august 1940 i Oslo) var en norsk lege, medisinhistoriker og orientalist.
Han er kjent for sitt arbeide med blant annet tibetansk buddhisme, Leonardo da Vincis anatomiske tegninger (hvor han som en av de første tydet Leonardos speilskrift), tidlig arabisk medisinsk litteratur og mer generelt studier av medisinsk historie og asiatiske språk.
Fonahn hadde artium fra Oslo katedralskole i 1891, medisinsk embetseksamen fra 1899, og hadde deretter legepraksis forskjellige steder (Oslo, Hedrum, Ål, Grimstad) fram 1905. Etter 1905 bosatte han seg i Oslo hvor han snart valgte å fordype seg i medisinhistoriske studier, med studier i flere europeiske byer. Han var universitetsstipendiat i medisinsk historie 1909–1914, statsstipendiat 1914–1917 og fra 1917 dosent i medisinsk historie. Han var dessuten tilknyttet Etnografisk museum fra 1911 til 1919, bestyrer av Myntkabinettet 1919–1926 og fra 1926 konservator ved Etnografisk museums asiatiske avdeling.
Han ble dr.philos. i 1919 på en avhandling om forholdet mellom sumerisk og tibetansk språk. Det ble sagt at han behersket om lag 60 språk, selv mente han at det var snakk om 30.
Fonahn var medlem av Vitenskapsakademiet fra 1921, og mottok den italienske Sankt Mauritius' og Sankt Lasarus' orden for sitt arbeid med Leonardos tegninger.
Familie
I 1915 giftet han seg med Lilly Kreutz.
Maxi 95
Maxi 95 er en seilbåt produsert i ca. 1,350 eksemplarer i perioden 1974 til 1983. Båten er designet av Pelle Pettersson og betegnes av mange som en av hans mest vellykkede.
== Spesifikasjoner ==
Hold My Hand (sang fra 1953)
«Hold My Hand» er en amerikansk populærmusikksang med melodi og tekst av Jack Lawrence og Richard Myers. Den ble skrevet i 1950, men først publisert i 1953.
Hitversjonen i 1953 var en innspilling med Don Cornell. Produsent var Bob Thiele.
Sangen var med i spillefilmen Susan lå her i natt (Susan Slept Here) og var nominert til 1954 Academy Award for Best Original Song.
Den har blitt spilt inn på plate av Stanley Black, Vicki Carr, Nat King Cole og Enoch Light.
Larry Cross med orkester har også spilt inn «Hold My Hand».
Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 2» sammen med «Just One More Chance» og «Dedicated to You». Medleyen ble utgitt på 78-platen His Master's Voice A.L. 3513.
Bastianprisen
Bastianprisen er Norsk Oversetterforenings årlige pris for fremragende oversettelse av et skjønnlitterært verk til norsk. Prisen ble opprettet i 1951. Siden 1984 har det også blitt delt ut en pris for oversatt barne- og ungdomslitteratur.
Hold My Hand (sang fra 1953)
Norsk versjon
Arne Bendiksen har skrevet en norsk tekst. På norsk bærer den tittelen «Hånd i hånd». I Norge ble den utgitt på 78-paten Harmoni 601.
Pakkesvitsjing
Når man prater om datanettverk og telekommunikasjon er pakkesvitsjing en måte å kommunisere på hvor pakker (meldinger eller deler av meldinger) hver for seg sendes via noder til mottakeren, uten først å ha opprettet en direkte kommunikasjonslinje.
Bastianprisen
Prisen består av en statuett som ble gitt av billedhuggeren Ørnulf Bast, derav navnet «Bastian», og kr 50 000. Bastianprisen gis for en oversettelse som er utkommet i bokform, oppført på teater eller fremført i et etermedium året før, og en og samme person kan kun motta prisen én gang i hver kategori.
Pakkesvitsjing
Pakkesvitsjing ble oppfunnet av Donald Davies og Paul Baran tidlig på 1960-tallet. Noen hevder at Leonard Kleinrock også fant opp pakkesvitsjing, men Davies fortalte før han døde at Kleinrocks forskning egentlig var innen køalgoritmer, som er et viktig teoretisk prinsipp innen pakkesvjitsjing. Artiklene om Kleinrocks forskning inneholdt aldri informasjon som omhandlet det å dele opp en melding i flere deler, for så å sende dem gjennom nettverket hver for seg, noe som var hovedprinsippet bak Davies og Barans arbeid.
En pakke er et stykke informasjon med en adresse og annen informasjon, slik at det blir mulig å levere pakken til riktig sted i nettverket. En tilkobling til nettverket vil vanligvis levere en strøm av pakker bestående av data, som ikke nødvendigvis vil følge den samme veien i nettverket frem til mottakeren. Dette kan sammenlignes med å sende et brev; adressen er skrevet på utsiden av pakken, slik at det blir mulig for nettverket (postverket) å levere pakken til riktig mottaker.
Pakkene sendes den raskeste veien gjennom nettverket, og ikke alle pakker som blir sendt fra den sammen maskinen vil nødvendigvis følge den samme ruten. I mottakerenden vil en datamaskin sette sammen pakkene igjen slik de var i før de ble delt opp ved sending. Pakkesvitsjing er beregnet på å utnytte båndbredden i nettverket maksimalt, og samtidig sørge for at forsinkelsen holdes til et minimum.
Internett er et pakkesvitsjet nettverk som benytter seg av et protokollag som ligger over flere andre nettverksteknologier, se TCP/IP. Nyere mobilteknologier, som f.eks. GPRS, benytter seg også av pakkesvitsjing.
Ishockey-VM 1955 for menn
Verdensmesterskapet i ishockey i 1955 ble arrangert i Krefeld, Düsseldorf og Köln,Vest-Tyskland i perioden 25. februar til 6. mars. Ni lag deltok og det ble spilt en enkeltserie der alle lagene møttes én gang.
Chersonesus (Pontus Euxinus)
Den viktige handelsbyen Chersonesus ble anlagt på et gammelt taurisk handelssted på nordsiden av Herakleia-halvøya (helt vest på Krim). Dette ble raskt en storby med 10 000 til 20 000 innbyggere, og som bystat dominerte og helleniserte den hele området. I 1. årh. f.Kr. ble Chersonesus del av Romerriket.
På 1300-tallet ble Chersonesos vekselvis regjert av genoveserne og tatarene. Etter to århundrers ottomansk herredømme ble hele Krim erobret av Russland.
I ruinbyen ble det mellom 1861 og 1892 anlagt en russisk-ortodoks katedral, Vladimir-katedralen, til minne om dåpen av ham de ortodokse russere kanoniserte og deretter har kalt den hellige apostellike fyrst Vladimir. Med den hellige Vladimirs dåp begynte kristningen av Rus'.
Teletorg
Teletorg er telefonfakturerte tjenester i Norge med særskilte og lettidentifiserbare telefonnummer etter mønsteret 82* ** ***. Kunden belastes direkte over telefonregningen. Teletorg-tjenestene har strenge krav om makspriser, mulighet for sperring, tydelig prisinformasjon, markedsføring o.l.
Tjenesten ble opprettet i 1990, senere har det også vært mulig å tilby telefonfakturerte tjenester på ordinære telefonnumre.
Ved innføringen av Payment Services Directive nr. 2 i 2019 ble kravene til sikker kundeidentifisering skjerpet.
I 2023 ble en nettbasert teletorg-tjeneste opprettet. Denne ligner på den klassiske varianten, men hevdes å være «betydelig modernisert og tilpasset dagens betalings teknologi». Da denne er internet-basert, kan den i utgangspunktet operere over hele verden, og har derfor et langt mere internasjonalt tilsnitt.
Grand Declaration of War
Grand Declaration of War er det andre fullengde albumet til det norske black metal-bandet Mayhem. Albumet ble gitt ut i 2000.
Julius Korir
Julius Korir (født 21. april 1960 i Nandi) er en tidligere kenyansk langdistanseløper.
Han fikk internasjonal oppmerksomhet i 1982, da han overraskende vant gullmedaljen på 3000 meter hinder under Samveldelekene.
Han kom på 7.-plass på samme distanse under VM 1983 i Helsingfors. Etter at han hadde vunnet den ene semifinalen under OL 1984 i Los Angeles, ble han regnet blant gullfavorittene. I finalen rykket han fra det øvrige feltet en halv runde før målpassering, og sikret seg gullmedaljen.
Senere spesialiserte Korir seg på lengre distanser, og ble blant annet nummer tre i VM i terrengløp 1990.
Svømming under Sommer-OL 2008 – 10 kilometer menn
Svømmeøvelsen maraton 10 kilometer herrer ved Sommer-OL 2008 fant sted den 21. august i Shunyi Olympic Rowing-Canoeing Park. Det var en ny øvelse på programmet for lekene i 2008. Herrenes og damenes maraton 10 kilometer konkurransene ble, til forskjell for alle andre svømmeøvelser, avholdt i åpent vann i stedet for i ett svømmebasseng. Det ble ikke gjennomført noen innledende kvalifiseringsheat, men en enkel konkurranse med fellesstart. Øvelsen har ingen spesielle restriksjoner når det gjelder svømmeart. De fleste svømmerne velger crawl, men spesielt når svømmerne kommer til matstasjoner benyttes det varianter av svømmeartene.
Norge var ikke representert i øvelsen.
Startliste
Tjuefem svømmer kvalifiserte seg på grunnlag av plasseringer ved 2008 World Open Water Swimming Championships avholdt i Sevilla, Spania og Good Luck Beijing Olympiske 10 kilometer maraton svømmekvalisering holdt i Beijing, Kina.
Alburquerque
Alburquerque er en kommune i provinsen Bohol på Filippinene. Under folketellingen i kom man til et befolkningstall på.
Barangayer
Alburquerque er inndelt i 11 barangayer.
«Niña»
«Niña» var et av tre skip som Christofer Columbus tok med seg på sin første reise til Amerika. Vicente Yáñez Pinzón var kaptein på «Niña» under reisen til Amerika.
El Tepozteco nasjonalpark
El Tepozteco nasjonalpark (spansk: Parque Nacional El Tepozteco) er en nasjonalpark i Mexico. Den befinner seg i delegasjonen Milpa Alta sør i Mexico by og i Tepoztlán kommune i delstaten Morelos. Den omfatter skogsområder dekka av barskog. I nasjonalparken ligger også det arkeologiske funnstedet El Tepozteco.
Mureș
Mureș (på rumensk), eller Maros (på ungarsk), er en 789 km lang elv i Romania og Ungarn. Den har sitt utspring i Hășmașfjellene øst i Karpatene i Romania og munner ut i Tisza ved Szeged sørøst i Ungarn.
Mureș renner gjennom de rumenske fylkene Harghita, Mureș, Alba, Hunedoara og Arad, og det ungarske fylket Csongrád.
Byene Toplița, Reghin, Târgu Mureș, Iernut, Luduș, Ocna Mureș, Aiud, Teiuș, Alba Iulia, Deva og Arad i Romania og Makó og Szeged i Ungarn ligger alle langs elva.
Josip Broz Tito
Josip Broz Tito (serbisk:, ) (født Josip Broz 7. mai 1892 i Kumrovec i Østerrike-Ungarn, død 4. mai 1980 i Ljubljana i Jugoslavia) var en jugoslavisk partisan, marskalk og kommunistisk politiker. Under andre verdenskrig ledet han de jugoslaviske partisanene som kjempet mot aksemaktenes okkupasjon av Jugoslavia. Etter krigen ble han statsleder i Den sosialistiske føderale republikken Jugoslavia på livstid frem til han døde i 1980, formelt i rollene som statsminister 1945–1963 og president 1953–1980. Etter bruddet med Sovjetunionen i 1948 førte han en uavhengig kommunistisk politikk, mens han utenrikspolitisk stod for alliansefrihet.
Andre verdenskrig
Den 4. juli 1941 kom Tito med oppfordring til jugoslavene om å starte væpnet opprør mot nazistene.
Fra 1941 til 1945 var han kommandant for den jugoslaviske folkearmeen.
Den 5. april 1945 skrev Tito under en avtale med Sovjetunionen som tillot «midlertidig adgang for sovjetiske militære styrker på jugoslavisk territorium».
Etterkrigstiden
Fra 1945 til 1953 var Tito president for regjeringen og utenriksdepartementet i FNRJ-regjeringen.
I 1948 oppsto en rekke uenigheter mellom det jugoslaviske kommunistpartiet og Stalin som endte i at landet brøt med Sovjetunionen.
Fra 13. januar 1953 til 1980 var Tito Jugoslavias eneveldige president.
I 1961 deltok han ved etableringen av Organisasjonen av alliansefrie nasjoner sammen med Gamal Abdel Nasser og Jawaharlal Nehru.
Titos død
Tito døde i Ljubljana 4. mai 1980 og ble begravet i et mausoleum i Beograd, som bærer navnet «Blomstenes hus». Da Tito døde, startet spekulasjonene om hans etterfølgere ville være i stand til å holde den jugoslaviske føderasjon samlet. Etniske konflikter økte gradvis i årene etter, og til slutt kulminerte de i jugoslaviakrigene ett tiår senere.
Poppo av Slesvig
Poppo av Slesvig var en tysk klerk som ble sendt fra Corvey kloster til Danmark på midten av 900-tallet. Han skal ha omvendt den danske kongen Harald Blåtann til kristendommen rundt 965 ved hjelp av jernbyrd, og siden ha blitt biskop i Schleswig. (Det er mulig at Poppo også er identisk med en biskop av samme navn i Würzburg for årene 961-84, men det er uklart.) Jernbyrd var ingen norrøn tradisjon for avgjøre rettstvister, men ble innført av kristne, så det var ingen automatikk i at kong Harald skulle la seg overbevise, eller at omvendelsen skjedde med dette som argument.
Kongens dåp
Poppos jernbyrd er avbildet på en av de forgylte kobberplatene som utgjør «det gylne alter» fra Tamdrup kirke ved Horsens, en av Danmarks eldste kirker, reist rundt 1125. Platen, som trolig er hentet fra et relikvieskrin for Poppo, oppbevares nå på Nationalmuseet, og ble antagelig laget på begynnelsen av 1200-tallet.
Det lar seg ikke bevise at Poppo noen gang var i Tamdrup, men det er påfallende at en av Danmarks eldste kirker ble reist i den knøttlille landsbyen Tamdrup, bygd som en romansk basilika, med noen av Danmarks eldste bevarte kalkmalerier. Utenfor kirken har arkeologer funnet restene av en stormannsgård fra vikingtiden, muligvis en kongsgård eller en av Danmarks tidligste bispegårder.
Den saksiske krønikeskriveren Widukind fra Corvey kloster - det samme som Poppo - forteller at «danene var kristne fra gammel tid», men fortsatt dyrket gudene fra hedensk tid. En gang det var fest med kongen til stede, oppstod en krangel om gudedyrkelsen, idet danene hevdet at vel var Kristus en gud, men det fantes større guder enn han, ettersom de lot menneskene se større tegn og undere enn Kristus. En klerk tok til orde, en biskop som het Poppo, og hevdet at det fantes bare én sann gud og far og helligånd, mens avgudene var demoner og ikke guder. Harald Blåtann, som ble sagt å være en ivrig lytter, men sen til å snakke, spurte Poppo om han var villig til å bevise sin tro på seg selv, og Poppo svarte ja uten å nøle. Kongen lot klerken holdes under oppsyn til neste morgen, da han ble vist et stort, tungt, gloende varmt stykke jern han skulle bære for sin tro. Poppo skal ha båret jernbiten så lenge kongen bestemte, og viste deretter frem en uskadet hånd. Angivelig besluttet Harald Blåtann da å dyrke bare Kristus, og påla sine folk å forkaste de gamle gudene, mens prestene ble vist ære.
Den samme hendelsen blir gjenfortalt av Adam av Bremen fra rundt 1060: Sagnet forteller at Poppo døpte Harald Blåtann i Helligbekken ved en gammel dansk gravhaug langs hærveien i Sør-Slesvig. Her reiste man senere Popposteinen.
Realpolitikk bak dåpen
Kong Harald lot seg døpe rundt 965, og i 962 hadde keiser Otto 1. latt seg krone til tysk-romersk keiser og vendte tilbake til Tyskland fra 965. Den politiske situasjonen i Italia var da fremdeles uavklart. I 966 dro Otto 1. derfor tilbake til Italia, med sin bror Bruno utnevnt til regent i sitt fravær, ettersom sønnen Otto 2. på det tidspunkt bare var 11 år. I tillegg til den ustabile situasjonen i Italia, strevet Otto 1. med sitt forhold til den bysantinske keiseren som protesterte mot Ottos bruk av tittelen «keiser». Bruno visste at broren trengte fred langs grensen i nord, og i den hensikt kan han ha sendt Poppo til danehoffet i håp om en allianse med Harald Blåtann, som neppe ville angripe medkristne når han selv hadde tatt dåpen. I utgangspunktet lot handelsfolk fra Norden seg primsigne for å kunne handle med kristne kjøpmenn, noe som ellers var forbudt.
Ingenting tyder likevel på at Harald Blåtanns sønn Svein Tjugeskjegg opptrådte eller betraktet seg selv som kristen.
Georg Rörer
Georg Rörer, kalt Rorarius (født 1. oktober 1492 i Deggendorf i Niederbayern, død 24. april 1557 i Jena) var en protestantisk teolog og medarbeider av Martin Luther.
Bakgrunn
Georg Rörer tilbragte sannsynligvis sin ungdom i Deggendorf. I 1511 påbegynte han sitt studium i Leipzig og ble 1520 magister. Fra 1522 fortsatte han sitt studium i Wittenberg, hvor han møtte Luther, Philipp Melanchthon og Johannes Bugenhagen.
Første «lutherske» presteordinasjon
Den 14. mai ble Georg Rörer der ordinert av Luther til den første evangelisk-lutherske prest.
Rörer ble 1525 gift med Johanna (Hannika) Bugenhagen, søsteren av presten i Wittenberg. Hun fødte samme år en sønn, Paul. I 1526 døde Johanna av pesten, og Rörer flyttet med sin sønn til Luthers hjem. I 1528 giftet Rörer seg trolig med en tidligere nonne kalt Magdalena, som han fikk fire barn med (Johannes, Stefan, Anastasia og Hanna).
I 1529 ledsaget Rörer Luther ved samtalene med Ulrich Zwingli i Marburg (religionssamtalene i Marburg). Ved siden av å være Luthers ledsager ved denne og andre reiser, gjorde han seg fortjent gjennom nedskrivningen av Luthers prekener, forelesninger, taler og brev, samt forelesninger av Melanchthon og prekener av Bugenhagen. Særlig viktig var hans bidrag til Tischreden, en samling nedtegnelser av hva Luther sa (talte) «ved bordet». I 1537 fritok kurfyrst Johann Fredrik I av Sachsen ham fra hans kirkelige plikter, og gav ham offisielt i oppdrag å arbeide med dokumentasjonen av Luthers verk.
Fra Rörer stammer den eldste kjente nevnelse av Luthers oppslag i Wittenberg av de 95 teser i 1517. Men dateringen av Rörers omtale av dette er omstridt. Det er ikke entydig om den stammer fra Luthers levetider, eller etterpå. I alle fall er den fra etter 1540.
Dagny Gulbrandsen
Dagny Gulbrandsen (født 7. september 1897 på Grorud i Oslo, død 4. mai 1993) var en norsk evangelist og misjonær tilknyttet pinsebevegelsen. Hun var misjonær i Kina og Japan.
Dagny Gulbrandsen vokste opp på Grorud, og ble i 1915, som attenåring frelst, og døpt i 1917. Hun var gift med kinamisjonær Henry Gulbrandsen, han døde i Kina.
Misjonær
Dagny Gulbrandsen ble i 1921, som 24-åring, sendt ut som misjonærer i den norske pinsebevegelsen, til det nordlige Kina. De arbeidet i byen Yuchow, som hadde omtrent 40 000 innbyggere.
Like etter at Mao Tse Tung erklærte sin maktovertakelse, måtte alle misjonærer forlate Kina. Et misjonsfly hentet ut vestlige misjonærer i 1949.
Neste stopp var Japan, soloppgangens land.
Norton Buffalo
Norton Buffalo (født 28. september 1951 i Oakland, California, død 30. oktober 2009 i Paradise, California) var en amerikansk musiker. Han var kjent som en virtuos på munnspill, og var med på mange plateinnspillinger. En av de siste var Reidar Larsens Kom inn te oss fra 2009.
Mahahual
Mahahual er ei bygd på den karibiske kysten på Yucatán-halvøya i Othón P. Blanco kommune sør i den meksikanske delstaten Quintana Roo. Den utgjør en del av Riviera Maya, og ligger om lag 55 kilometer sør for Cancún.
Mahahuals hovednæring er turisme, særlig på grunn av de hvite sandstrendene. Bygda ligger også nær Banco Chinchorro, verdens nest største korallrev. Fram til slutten av 1900-tallet var Mahahual en liten fiskerlandsby.
Navnet Mahahual kommer av en familie av trær som er typisk for området.
Little Miss Sunshine
Little Miss Sunshine er en Oscar-belønnet amerikansk spillefilm fra 2006. Filmen er en tragikomedie med satiriske elementer, og ble regissert av Jonathan Dayton og Valerie Faris. Dreieboken ble skrevet av Michael Arndt. Under den 79. Oscar-utdelingen ble filmen tildelt Oscar for «beste originalmanus» og «beste mannlige birolle» (Alan Arkin), i tillegg ble filmen nominert til Oscar for «beste film» og «beste kvinnelige birolle».
Handling
Filmen handler om en dysfunksjonell families kjøretur fra Albuquerque i New Mexico til California, fordi niåringen Olive Hoover har fått muligheten til å delta i en skjønnhetskonkurranse for jenter. Olives mor, Sheryl Hoover, forsøker etter beste evne å få alle i familien til å opptre harmonisk og ta hensyn til hverandre, men foruten Olive er det ingen av familiemedlemmene som er særlig samarbeidsvillige. Sheryls ektemann Richard Hoover har utviklet et selvutviklingsprogram som han håper skal gjøre ham rik og berømt; programmet går ut på å rendyrke en vinnerkultur, og Richard innprenter i sin familie hvor viktig det er å være en vinner og ikke en taper. Sheryl og Richard er foreldre til Olive; sammen med dem bor også Sheryls tenåringssønn Dwayne, og Richards far Edwin. Samme dag som familien Hoover får beskjeden om at Olive har fått plass i konkurransen «Little Miss Sunshine» i California, har Sheryl hentet sin bror Frank på sykehuset. Han har forsøkt å ta livet av seg, og siden legen på sykehuset mener det er overhengende fare for at han vil gjøre et nytt selvmordsforsøk, har Sheryl besluttet at Frank må bli med hjem til henne slik at det alltid er noen som kan holde oppsyn med ham.
Kjøreturen til California går ikke som planlagt, og opplevelsene både underveis og fremme i California kommer til å sette sitt preg på familien og endre familiedynamikken totalt.
Gjesdalbuen
Gjesdalbuen er en avis som blir utgitt i Gjesdal i Rogaland. Avisen er for folk i Gjesdal kommune i tillegg til Figgjo, en bydel i Sandnes. Gjesdalbuen er eid av Amedia, som i 2018 kjøpte Gjesdalbuens forrige eier, ''Nordsjø Media. Gjesdalbuen ble stiftet i 1990. Fram til 2004 var det to privatpersoner som eide avisen. Da ble den kjøpt opp av Jæren Avis, senere Nordsjø Media. Hovedkontoret til Gjesdalbuen ligger på Ålgård. Gjesdalbuen kommer ut på papir hver torsdag. ''
Opplag
Bekreftede netto opplagstall fra Mediebedriftenes Landsforening:
Otoch Ma’ax Yetel Kooh
Otoch Ma’ax Yetel Kooh er et våtmarksområde i Valladolid kommune i delstaten Yucatán i Mexico. Det har siden 2. februar 2008 hatt status som ramsarområde, med et areal på 5367,4 hektar. Det befinner seg 18 kilometer nord for det arkeologiske funnstedet Cobá, og 26 kilometer sør for Nuevo Xcan i Quintana Roo.
Otoch Ma’ax Yetel Kooh utgjør en del av en skogskorridor som forbinder våtmarksområdene nordøst på Yucatán-halvøya med de på den sentraløstlige kysten av Quintana Roo. Den inneholder flere ulike typer vegetasjon, et stort antall innsjøer, dammer og cenoter, og enkelte grotter. Området har til sammen 144 vannmasser.
Navnet Otoch Ma’ax Yetel Kooh betyr «Apens og pumaens hjem» på yucatansk maya, som er hovedspråket i området.
Trio Mediæval
Trio Mediæval er en norsk/svensk vokaltrio bestående av de tre sopranene Anna Maria Friman, Linn Andrea Fuglseth og Jorunn Lovise Husan.
Trioen ble startet i Oslo i 1997 av Friman, Fuglseth og Torunn Østrem Ossum. I 2013 gikk Ossum ut av gruppen, og ble erstattet av Berit Opheim. I 2018 forlot Opheim ensemblet, og Jorunn Lovise Husan ble trioens nye medlem.
Trio Mediæval har gitt ut en rekke album. Repertoaret består av middelaldermusikk fra England og Frankrike, samtidsmusikk og norsk folkemusikk. Blant artistene trioen har samarbeidet med er Arve Henriksen, Jan Bang, Trygve Seim, Frode Haltli og Tord Gustavsen Trio. På albumet Folk Songs fra oktober 2007 samarbeidet de med perkusjonist Birger Mistereggen og framførte norsk folkemusikk. For albumet ble de nominert til Spellemannprisen 2007 i klassen folkemusikk/gammaldans og til Grammy Award i klassen beste kammermusikalske prestasjon i 2009. Trioen var festspillmusikere ved Festspillene i Bergen 2007 og vant Gammleng-prisen 2015 i åpen klasse.
Quraisj
Quraisjittene nedstammet fra Banu Kinanah, hvis grunnlegger Kinanah kunne føre sin slekt tilbake til Adam, via Ismael. Stammen var relativt uorganisert fram til Qusai ibn Kilab forente dem i det femte århundre e.Kr. og la da grunnlaget for deres senere maktposisjon. Quraisjittene i Mekka kjempet mot Muhammed i en rekke slag, inkludert det avgjørende slaget ved Badr i 624, før de ble beseiret og massekonverterte til islam i 630.
Quraisjittene (Bantantu Qurayš) var oppdelt i en rekke ulike underklaner og underfamilier, inkludert Banu Hasim, klanen til profeten Muhammed og Ali ibn Abi Talib, som også senere har spilt en ledende rolle i utbredelsen av islam. Stammen eksisterer ennå i det vestlige og sentrale Arabia.
En hadith om at alle framtidige kalifer skulle være quraisj ble allment akseptert, med unntak av kharjittene. Klansymbolet var en falk, og falken er siden benyttet i mange moderne arabiske statssymboler.
Bonginkosi Dlamini
Bonginkosi Dlamini (født 24. april 1977 i Johannesburg, Sør-Afrika) er en sørafrikansk poet, musiker, skuespiller og programleder.
Dlamini er programleder på et program sendt av South African Broadcasting Corporation. Gjennom hans lyrikk skriver Dlamini blant annet om hvor stolt han er over Sør-Afrikas mange unike språk, inkludert afrikaans, et språk som er svært likt nederlandsk. Dlamini har også spilt i den Oscar-vinnende filmen Tsotsi som ble lansert i november 2005. Dlamini ble ofte stemplet som apolitisk, ofte forbundet med utvikling av personlig rikdom, og hans livsstil som var mest lik en gangster-stil.
Riga internasjonale lufthavn
Riga internasjonale lufthavn (latvisk: Starptautiskā lidosta "Rīga") ligger omtrent 13 km sørvest for Latvias hovedstad Riga, og er største lufthavn i de baltiske stater. Flyplassen ble pusset opp og modernisert til Rigas 800-årsjubileum i 2001. Den eies av et statlig selskap, og er hjemmehavn for Air Baltic.
ruteselskaper
De mest populære internasjonale reisedestinasjonene fra Riga er London, Moskva og Frankfurt. .
Mecicobothriidae
Mecicobothriidae er en gruppe (familie) av edderkopper som tilhører den forholdsvis primitive gruppen Mygalomorphae.
Utseende
Denne familien omfatter noen av de minste artene i gruppen mygalomorfe edderkopper. De fleste er mindre enn en centimeter lange, selv om noen blir opptil 2 centimeter. Som andre Mygalomorphae har de store chelicerer med giftklør som vender bakover. Hos hannen har disse to utvekster. Kroppen er ikke påfallende hårete, gjerne rødlig på farge. Det ytterste paret med spinnvorter er svært lange og beinlignende, de holdes gjerne oppoverrettet. Bakkroppen har et ryggskjold.
Levevis
Arten Mecicobothrium thorelli lever under steiner og stokker i skyggen av trær ved ferskvann. Den lager et nett med en flat del og en trakt under steiner e.l. Hunnene lever trolig tre år, hannene kortere.
Utbredelse
Familien finnes bare i Amerika, fra det sørlige USA til Argentina.
Maitreya
Maitreya (sanskrit, devanāgarī: मैत्रेय; pāḷi: metteyya; singalesisk: මෛත්, maithri; thai: พระศรีอริยเมตไตรย, phra si aiya mettrai; burmesisk: အရိမေတ္တယျ ʔəɹḭmèdja; tibetansk: བྱམས་པ་, jampa wylie: byams pa; mongolsk: ᠮᠠᠶᠢᠳᠠᠷᠢ᠂ ᠠᠰᠠᠷᠠᠯᠲᠣ; mайдар, aсралт (mayidari, asaraltu); tradisjonell kinesisk: 彌勒菩薩, pinyin: mílè púsa; hangul: 미륵보살, koreansk: mireuk bosal; japansk: 弥勒菩薩, miroku bosatsu), eller Maitreya Buddha, er innenfor buddhistisk eskatologi navnet på den neste fremtidige Buddha. Han skal være den femte Buddha i en rekke av tusen Buddhaer som skal komme. Siden alle ting i samsara er forgjengelige, vil også læren etter den historiske Sakyamuni Buddha (Siddharta Gautama) til slutt forsvinne og bli glemt av alle. Etter at dette har skjedd vil boddhisattvaen Maitreya bli gjenfødt på jorden, oppdage sannheten på nytt, oppnå full oppvåkning og bli en Buddha på egen hånd uten læremester. Mens han venter lever Maitreya i Tusita-himmelen. Forutsigelsen om Maitreya anerkjennes av alle de buddhistiske tradisjonene, både Theravada og Mahayana.
Den kinesiske munken Budai, den leende munken, regnes av mange for å ha vært en tidligere inkarnasjon av Maitreya. De populære bildene og statuene som viser en leende og tykk Buddha er bilder av denne munken som en inkarnasjon av Maitreya, og ikke av den historiske Sakyamuni Buddha.
Maitreya utenfor buddhismen
Opp igjennom historien har mange enkeltpersoner stått frem og hevdet å være Maitreya. Flere nyreligiøse grupper har også adoptert Maitreya-legenden til sine formål. Mest kjent er kanskje Benjamin Creme som grunnla den teosofiske bevegelsen Share international. L. Ron Hubbard, grunnleggeren av Scientologi, hevdet også å være Maitreya. Bahai-religionen ser på sin grunnlegger Bahá'u'lláh som oppfyllelsen av Maitreya-legenden.
Brachyceridae
Utseende
Middelsstore, korte og brede, høyt hvelvede snutebiller. På farge er de gjerne brunlige, mer eller mindre kledt med lyse skjell. Oversiden har som oftest mange kraftige knøler som ofte ender i en spiss og i ekstreme tilfeller er utviklet til lange, skarpe pigger. Hodet er forholdsvis stort og bredt, med en kort, bred snute (rektangulær sett ovenfra). Antennene sitter festet nær spissen av snuten og er korte og rette, ikke knebøyde. Der er gjerne ni-leddete og ender i en stor, en-leddet kølle, men hos underfamilien Microcerinae er de ytterligere redusert til små knopper. Brystskjoldet (pronotum) er smalere enn dekkvingene, gjerne kraftig punktert. Sideranden har ofte en kraftig vinkel eller tann midt på. Dekkvingene er ovale på form, høyt hvelvede, med rekkevis ordnede knøler eller pigger. Noen ganger er knølene smeltet sammen og danner kontinuerlige, bølgende lengdelister. Beina er kraftige, føttene er (i alle fall tilsynelatende) fire-leddete uten tolappede ledd. Hos underfamilien Microcerinae er fotleddene redusert.
Levevis
Mange av artene utvikler seg på løkplanter, for eksempel løk (Allium spp.) og narsisser (Narcissus spp.). Hvitløksnutebillen (Brachycerus undatus) ser ut til å være en betydelig skadegjører på hvitløk (Allium sativum) og andre løkplanter. Den blir av og til innført til Skandinavia med sendinger av hvitløk, men har ikke etablert seg her. De fleste av artene ser ut til å finnes i tørre, varme områder, for eksempel middelhavsområdet og det sørlige Afrika.
Systematisk inndeling
Noen ganger blir den artsrike gruppen bredsnutebiller (Entiminae), med blant annet slekten rotsnutebiller (Otiorhynchus), regnet til Brachyceridae. Noen inndelinger regner Brachyceridae som en underfamilie av snutebiller (Curculionidae).
Inkvisisjonsprinsippet
Inkvisisjonsprinsippet er et av hovedprinsippene for hvordan straffesaker gjennomføres.
Straffeprosessteorien har to hovedtyper rettergangsordninger. En prosess hvor to parter strides og dommeren er den upartiske oppmann som tar vare på prosessens spilleregler og tilslutt treffer en avgjørelse, kalles en anklageprosess eller akkusatorisk prosess. Vanligvis er den ene parten da en offentlig aktor, men kan også være en privatperson. Dette kalles i strafferetten for anklageprinsippet eller det akkusatoriske prinsipp. Hovedprinsippet er da at det er partene som sørger for bevisene i saken og deres representanter (aktor og forsvarer) som under hovedforhandlingene eksaminerer tiltalte, vitner og sakkyndige. Domstolen nøyer seg stort sett med å ta standpunkt til det som partene legger frem.
Den andre hovedtypen er en prosess der dommeren har til oppgave å oppklare saken. Den mistenkte er da ikke part i saken men undersøkelsesgjenstand. Dette kalles en inkvisisjonsprosess eller undersøkelsesprosess. I strafferetten kalles dette inkvisisjonsprinsippet og domstolen har da et ansvar for sakens opplysning, og det er dommeren som eksaminerer tiltalte, vitner og sakkyndige. Domstolen kan også på eget initiativ undersøke om det skal reises en sak.
Norge
Norsk straffeprosess er i hovedsak en anklageprosess og kan karakteriseres som en anklageprosess med visse inkvisitoriske innslag. I angelsaksiske land har man en nokså rendyrket anklageprosess. På kontinentet, for eksempel i Tyskland og Frankrike har prosessen bevart langt mer av inkvisisjonsprinsippet. I forarbeidene til straffeprosessloven av 1887 ble motsetningen mellom anklageprosess og inkvisisjonsprosess diskutert og distinksjonen er fortsatt tema i straffeprosessretten.
Slaget ved Doggerbank
Det har funnet sted flere Slag ved Doggerbank:
Alicia (Bohol)
Alicia er en kommune i provinsen Bohol på Filippinene. Under folketellingen i kom man til et befolkningstall på.